ওয়েব ডেস্ক: মহরমের দিন বিসর্জনের অনুমতি দেবে পুলিসই। রাজ্য সরকারের এই নয়া নির্দেশিকা চ্যালেঞ্জ করে কলকাতা হাইকোর্টে আবেদন করেছেন মামলাকারীরা। তার প্রেক্ষিতে প্রধান বিচারপতি রাকেশ তিওয়ারি স্পষ্ট জানিয়েছেন, আদালতের রায়ে স্পষ্ট করে বলা হয়েছে। এব্যাপারে কোনও বিভ্রান্তি নেই। প্রধান বিচারপতি জানান, আদালত নির্দেশ দিয়েছে। সেই নির্দেশ ‌যথা‌যথভাবে পালন করার দায়িত্ব প্রশাসনের। খবরের উপরে ভিত্তি করে কোনও সিদ্ধান্ত নিতে পারে না আদালত। ‌যদি কেউ পুলিশের কাছে আবেদন করে অনুমতি না পান, তিনি আদালতের দ্বারস্থ হতে পারেন। সেক্ষেত্রে সোমবারের আগে হাইকোর্টের অবকাশকালীন বেঞ্চে মামলা করা ‌যাবে। এদিনই নবান্নে দাঁড়িয়ে স্বরাষ্ট্র সচিব অত্রি ভট্টাচা‌র্য জানান, এলাকার পরিস্থিতি ‌যাচাই করে পুলিস অনুমতি দেবে। বিজেপির রাজ্য সভাপতি দিলীপ ঘোষের দাবি, রাজ্য সরকার আদালত অবমাননা করছে। পুলিশ সময় ও রুট বলে দিতে পারে শুধু।